Ondřej Pavelec

**Ondřej Pavelec** (* 31. august 1987, Kladno, Česko) je český bývalý profesionálny hokejový brankár, ktorý sa najviac preslávil pôsobením v kluboch Winnipeg Jets a Atlanta Thrashers v National Hockey League. Počas kariéry získal zlatú (2010) a bronzovú medailu (2011) z Majstrovstiev sveta. V súčasnosti pôsobí ako tréner brankárov českej reprezentácie.

## Kariéra
Ondřej Pavelec hokejovo vyrastal najskôr v rodnom Kladne. Svojimi výbornými výkonmi v českej juniorke a na Majstrovstvách sveta do 18 rokov, si vyslúžil draft do NHL v 2. kole (celkovo ako 41.). Do svojej organizácie ho zobral tím Atlanta Thrashers. Juniorskú kariéru dokončil v elitnej kanadskej súťaži QMJHL, kde dosiahol hneď niekoľko úspechov: dvakrát *Jacques Plante Trophy* (za najnižší priemer inkasovaných gólov), ocenenie Nováčika sezóny a dvakrát Prvý All-Star tím.

Do seniorského hokeja vstúpil v sezóne 2007/2008, keď nastupoval v drese Chicago Wolves v American Hockey League. V AHL v roku 2008 vyhral Calder Cup.

Debut v NHL zažil 20. októbra 2007 proti Tampa Bay Lightning, keď po piatich inkasovaných góloch striedal Johana Hedberga. Odchytal iba tretiu tretinu a zastavil 5 zo 6 striel. Atlanta prehrala 2:6. 

Pavelec bol v organizácii Thrashers v rokoch 2007-2009, popri dvojici Kari Lehtonen-Johan Hedberg, chápaný ako tretí brankár. Natrvalo sa v prvom tíme presadil v sezóne 2009/2010 po odchode Lehtonena do Dallasu. Rýchlo si upevnil pozíciu prvého brankára a v ročníku odchytal 42 zápasov. Sezóna 2010/2011 bola pre Atlantu posledná v NHL. Klub sa dlhodobo trápil s návštevnosťou a absenciou výraznejších úspechov. Pavelec v pozícii jednotky odchytal 58 zápasov a udržal 91,4% úspešnosť zákrokov. Klub sa v lete 2011 presťahoval do Winnipegu, kde prijal nový názov Winnipeg Jets.

Vo Winnipegu Pavelec šesť sezón. Jedinou výnimkou bolo polročné pôsobenie v Bílí Tygři Liberec a Pelicans Lahti počas lockoutu v roku 2012. Jeho najlepšou bola sezóna 2014/2015, keď v 50 zápasoch udržal 92,0% úspešnosť zákrokov. Napriek tomu, že vä 

čšinu pôsobenia v organizácii Jets bol prvým brankárom tímu, výraznejše úspechy v klube nezískal. Do Play-Off postúpil iba jedinýkrát, v roku 2015. Winnipeg v ňom ale neprešiel prvým kolom (prehrali 0:4 na zápasy proti Anaheim Ducks). 

Pavelcova výkonnosť sa prepadla v sezóne 2015/2016, keď ho z bránkoviska vytlačili mladý Connor Hellebuyck a Michael Hutchinson. Ročník 2016/2017 už Pavelec strávil viac v Manitobe Moose  v AHL, než vo Winnipegu v NHL. Po vypršaní kontraktu sa s ním Jets rozhodli zmluvu nepredĺžiť.

Jeho poslednou profesionálnou sezónou bol ročník 2017/2018, keď si ho ako neobmedzeného voľného hráča upísal klub New York Rangers. Po jednej sezóne, v ktorej robil náhradníka Henrikovi Lundqvistovi, Pavelec nedostal ďalšie ponuky z NHL. Rozhodol sa tak ukončiť svoju hráčsku kariéru.

V NHL Pavelec odchytal 398 zápasov, z nich 156 vyhral, 167 prehral, zdržal si 2,88 priemer inkasovaného gólu na zápas, 90,7% úspešnosť zákrokov a 18 čistých kont. Celkovo v lige strávil 11 rokov. V historických tabuľkách Winnipeg Jets stojí poväčšine na druhých miestach za Connorom Hellebuyckom.
vľavo|náhľad|Pavelec v českej reprezentácii na ZOH 2014 v Soči

## Reprezentačná kariéra
Pavelec reprezentoval Česko na dvoch Zimných olympijských hrách (2010, 2014) a štyroch turnajoch Majstrovstiev sveta. Práve na tých v roku 2010 získal zlatú medailu a v roku 2011 bronzovú. Trikrát bol na šampionátoch vyhlásený medzi troch najlepších hráčov českého výberu. 

Na juniorskej úrovni sa zúčastnil jedných Majstrovstvách sveta do 18 rokov (2005), kde získal ocenenie pre najlepšieho brankára a jedných Majstrovstvách sveta hráčov do 20 rokov (2007). 

## Osobný život
Jeho partnerkou je česká modelka Tereza Budková. Jeho sestra Marcela Pavelcová bola taktiež hokejistkou, hrala v útoku a pôsobila prevažne v ženskom tíme Kladna. 

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Štatistiky v NHL

**Legenda:** 
Z = počet zápasov, V = výhry, P = prehry, PP = prehry po predĺžení/samostatných nájazdoch, GAA = priemer inkasovaného gólu na zápas, SV% = % úspešnosť zárkokov, SO = čisté kontá 

## Referencie

Kategória:Osobnosti z Kladna
Kategória:Českí hokejisti
Kategória:Českí hokejoví brankári
Kategória:Českí hokejoví tréneri
Kategória:Brankári Atlanta Thrashers
Kategória:Hráči Atlanta Thrashers
Kategória:Brankári Winnipeg Jets
Kategória:Hráči Winnipeg Jets
Kategória:Brankári New York Rangers
Kategória:Hráči New York Rangers
Kategória:Hráči Bílí Tygři Liberec
Kategória:Hokejisti draftovaní klubom Atlanta Thrashers
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Kategória:Účastníci MS v hokeji 2010
Kategória:Účastníci MS v hokeji 2011
Kategória:Účastníci MS v hokeji 2013
Kategória:Účastníci MS v hokeji 2015
Kategória:Majstri sveta v ľadovom hokeji